Veteran al războiului din Golf, McVeigh a încercat să-i răzbune pe cei care și-au pierdut viața în asediul de la Waco - unde au murit 86 de persoane, majoritatea copii - și pentru evenimentele de la Ruby Ridge. Atentatul de Oklahoma City a avut loc la exact doi ani după evenimentele de la Waco. Din punctul său de vedere, distrugerea clădirii guvernamentale avea să pornească o revoluție împotriva guvernului. Actul terorist înfăptuit era considerat de către acesta drept o acțiune legitimă îndreptată împotiva unui guvern tiranic. A fost arestat la scurt timp după atentat și pus sub acuzare în baza a 160 de delicte și 11 delicte guvernamentale; printre acestea din urmă se menționează și utilizarea armelor de distrugere în masă. A fost găsit vinovat de toate capetele de acuzare în 1997 și condamnat la moarte.